CELEX: 62010CJ0220
Language: hu
Date: 2011-09-08 00:00:00
Title: A Bíróság (nyolcadik tanács) 2011. szeptember 8-i ítélete. # Európai Bizottság kontra Portugál Köztársaság. # Tagállami kötelezettségszegés - 91/271/EGK irányelv - Szennyezés és ártalmak - A települési szennyvíz kezelése - 3., 5. és 6. cikk - Az érzékeny területek kijelölésének elmulasztása - Az érzékeny területekre történő kibocsátás szigorúbb kezelése megvalósításának elmaradása. # C-220/10. sz. ügy

A Bíróság (nyolcadik tanács) 2011. szeptember 8‑i ítélete – Bizottság kontra Portugália
      (C‑220/10. sz. ügy)
      „Tagállami kötelezettségszegés – 91/271/EGK irányelv – Szennyezés és ártalmak – A települési szennyvíz kezelése – 3., 5. és 6. cikk – Az érzékeny területek kijelölésének elmulasztása – Az érzékeny területekre történő kibocsátás szigorúbb kezelése megvalósításának elmaradása”
      1.                     Környezet – Települési szennyvizek kezelése – 91/271 irányelv – Eltérések – A kevésbé érzékeny területek kevésbé szigorú kezelése
            – Feltételek – Olyan vizsgálatok elvégzése, amelyek a környezetre gyakorolt káros hatások hiányát mutatják – Valamennyi vonatkozó
            és releváns információ Bizottsággal való közlése (91/271 tanácsi irányelv, 2. cikk, 6. cikk, (1) bekezdés és (2) bekezdés,
            második francia bekezdés) (vö. 43–44. pont)
      2.                     Kötelezettségszegés megállapítása iránti kereset – A megalapozottság Bíróság általi vizsgálata – Figyelembe veendő helyzet
            – Az indokolással ellátott véleményben meghatározott határidő lejártakor fennálló helyzet (EUMSZ 258. cikk) (vö. 45. pont)
      3.                     Környezet – Települési szennyvizek kezelése – 91/271 irányelv – A 10 000 lakosegyenérték feletti agglomerációkból származó
            települési szennyvizek kibocsátásának szigorúbb kezelése – Hiány – Részleges összegyűjtés és tisztítás – Kötelezettségszegés
            (91/271 tanácsi irányelv, 3. cikk, (2) bekezdés, 4. cikk, és 5. cikk, (2) bekezdés) vö. 49–50., 52. pont)
      Tárgy
      
         
               Tagállami kötelezettségszegés – A települési szennyvizek kezeléséről szóló, 1991. május 21‑i 91/271/EGK tanácsi irányelv (HL L 135.,
                  40. o.; magyar nyelvű különkiadás 15. fejezet, 2. kötet, 26. o.) megsértése.
               
            Rendelkező rész
      
         
                  1)
               
               
                  
               
               
                  	A Portugál Köztársaság,
               
            –        mivel Madeira és Porto Santo szigetének tengerparti vizeit kevésbé érzékeny területnek minősítette;
      –        mivel a települési szennyvíz kezeléséről szóló, 1991. május 21‑i 91/271/EGK tanácsi irányelv 4. cikkében foglaltaknál kevésbé
         szigorú kezelésnek vetette alá a Funchalhoz és Câmara de Loboshoz hasonló, 10 000 lakosegyenérték feletti agglomerációkból
         származó települési szennyvizeket, amelyeket Madeira szigetének tengerparti vizeibe bocsátanak;
      
      –        mivel a Tajo folyó torkolatának agglomerációja, azaz Quinta do Conde esetében nem biztosította ezen irányelv 3. cikkében foglaltaknak
         megfelelően településiszennyvíz‑gyűjtő rendszer meglétét;
      
      –        mivel Albufeira/Armação de Pêra, Beja, Chaves és Viseu agglomerációját illetően, és azon négy agglomerációt – nevezetesen
         Barreiro/Moitát, Corroios/Quinta da Bombát, Quinta do Condét és Seixalt – illetően, amelyek szennyvizet bocsátanak a Tajo
         folyó torkolatának bal oldali részébe, nem biztosította az említett irányelv 4. cikkében szereplőnél szigorúbb kezelés alkalmazását,
      
      nem teljesítette a 91/271 irányelv 3., 5. és 6. cikkéből eredő kötelezettségeit.
      
         
                  2)
               
               
                  
               
               
                  	A Bíróság a Portugál Köztársaságot kötelezi a költségek viselésére.